kardosdrur/scandi-wiki huggingface dataset:
Waldorf Astoria New York

Waldorf Astoria New York er et luksushotel i Midtown Manhattan i New York City. Bygningen, der ligger på 301 Park Avenue mellem 49. og 50. gade, har 47 etager og er 190,5 meter høj. Den er i Art Deco-stil tegnet af arkitekterne Schultze and Weaver. Hotellet åbnede i 1931 og var det højeste hotel i verden, indtil åbningen af Hotel Ukraina, der er syv meter højere. Hotellet har siden åbningen været et ikon for glamour og luksus og er et af verdens mest prestigefyldte og kendte hoteller. Hotellet drives af Waldorf Astoria Hotels & Resorts, der er en division under Hilton Hotels, som driver en række luksushoteller verden over under Waldorf Astoria-brandet. Både hotellets ydre og indre er af New York klassificeret som bevaringsværdige. 

Det oprindelige Waldorf–Astoria bestod af to hoteller langs Fifth Avenue, der blev slået sammen og åbnede i 1893. Det blev nedrevet i 1929 for at gøre plads til Empire State Building. Særlig efter genopførelsen i 1939 blev Waldorf Astoria internationalt berømmet for sin overdådige indretning og sine "dinner parties" og galla-arrangementer, der ofte blev besøgt eller arrangeret af eliten blandt erhvervslivets spidser og politikere. Efter 2. verdenskrig blev flere vigtige politiske konferencer afholdt på hotellet, bl.a. den kontroversielle Verdensfredskonference i 1949. Conrad Hilton købte rettighederne til at drive hotellet i oktober 1949 og Hilton Hotels Corporation købte bygningerne i 1972. Hotellet er undergået større renoveringer flere gange gennem tiden. I 2014 købte den kinesiske virksomhed Anbang Insurance Group (senere opkøbt af Dajia Insurance Group) hotellet for 1,95 milliarder dollars. Hilton driver fortsat hotellet, der imidlertid blev lukket i 2017 for en større renovering, der fortsat (pr. juli 2022) pågår.

Referencer 

Hoteller i USA
Bygninger, konstruktioner og anlæg på Manhattan
Etableret i 1893
Etableret i 1931
Legindbjerge og Højris Plantager

Legindbjerge og Højris Plantager  er et  stort skovområde i et  bakket landskab på sydøstsiden af øen Mors, ud til Sallingsund i Limfjorden.  Tilplantningen af de  250 hektar plantage påbgyndtes i 1890'erne; indtil da var det  var åbne, lyngklædte bakker. Skoven ejes af en stor kreds af morsingboer, og formålet med driften er, at den skal være en lystskov for både lokale og turister, og  der er både et friluftsteater og et amfiteater i skoven. Det  højeste punkt i området er den 52 meter høje Bavnehøj.

Mod syd går Legind Bjerge Plantage over i Højris Plantage og Højris Skov omkring herregården Højriis. 
I nord ligger den 27 hektar store Legind Sø eller Legind Vejle, som området tidligere hed. Den blev udtørret i 1923, men naturgenoprettet i 1991. Søen var oprindelig en lille fjord, og vikingerne havde en landsby her.

Naturfredning
Plantagerne, Legind Bjerge og godset Højriis, på i alt 883 hektar, blev fredet i 1975 for at beskytte både de naturmæssige og de arkæologiske værdier. Nogle af de åbne enge og heder naturplejes ved hjælp af får, der holder vegetationen nede. Mod syd og sydvest består det fredede område også af enge, overdrev og marker.

Kilder og henvisninger

Mors
Fredede arealer i DanmarkMorsø Kommune
Skove i Danmark
Peter Pan (flertydig)

Peter Pan har flere betydninger:

 Peter Pan
 Peter Pan (Anime)
 Peter Pan (film fra 1953)
 Peter Pan - Tilbage til Ønskeøen
 Peter Pan (film fra 2003)
Uniper

Uniper SE er en tysk energikoncern med hovedkvarter i Düsseldorf. Uniper blev etableret efter en omstrukturering i E.ON 1. januar 2016. De varetager elproduktion fra kul, naturgas og kernekraft. De har ca. 11.000 anssatte i 40 lande. Finske Fortum ejer 56 % af virksomheden.

Referencer 

Energivirksomheder fra Tyskland
VHL 2022-23

VHL 2022-23 var den 13. sæson af ishockeyligaen VHL som Ruslands næstbedste ishockeyrække. Siden den foregående sæson var ligaen blevet reduceret fra 27 til 26 hold. Turneringen blev indledt med et grundspil, hvor hvert hold spillede 50 kampe, hvorefter de 16 bedste hold gik videre til slutspillet om Petrov-pokalen.

Mesterskabet blev vundet af HK Khimik, som var blevet nr. 9 i grundspillet, og som i slutspilsfinalen besejrede HK Sokol med 4-0 i kampe. HK Khimik vandt dermed VHL-titel for første gang. Mesterskabet blev sikret den 21. april 2023 i den fjerde kamp i finaleserien, hvor HK Khimik hjemme i Voskresensk vandt en sikker sejr på 7-3, og hvor hjemmeholdet undervejs bl.a. scorede seks mål på 6 minutter og 30 sekunder, hvilket var ny VHL-rekord for at score seks mål. Og med 10 scorede mål blev den afgørende kamp endvidere den målrigeste finalekamp i ligaens historie. Ligaens ældste spiller, den 42-årige Khimik-spiller Oleg Gubin, blev kåret til slutspillets MVP.

Bronzemedaljerne gik til HK Metallurg fra Novokuznetsk.

Hold 

Siden den foregående sæson var ligaen blevet reduceret fra 27 til 26 hold, idet et hold, HK CSK VVS, havde forladt ligaen. Ligaen holdt fast i formatet fra sæsonen 2021-22, hvor holdene i én stor division alle mødte hinanden ude og hjemme i en dobbeltturnering, men på grund af et hold færre dalede antallet af grundspilsrunder fra 52 til 50.

Derudover havde HK Rjazan skiftet navn til HK Rjazan-VDV

Grundspil

Format 

Hvert hold spillede 50 kampe i grundspillet: to kampe (en hjemme- og en udekamp) mod hvert af de øvrige 25 hold.

Der blev uddelt point efter følgende pointsystem:
 Sejre gav 2 point.
 Nederlag i forlænget spilletid eller straffeslagskonkurrence gav 1 point.
 Nederlag i ordinær spilletid gav 0 point.

De 16 bedste hold gik videre til slutspillet om Petrov-pokalen.

Stilling

Kampe

Statistik

Point

Redningsprocent

Slutspil

Format 
Slutspillet har deltagelse af grundspillets 16 bedste hold og afvikles som en cupturnering, hvor alle opgør bliver spillet bedst af syv kampe. I hver runde spiller det højst seedede af de tilbageværende hold mod det lavest seedede af de tilbageværende hold, det næsthøjst seedede hold mod det næstlavest seedede osv., og det højst seedede hold i hvert opgør havde hjemmebane i kamp 1, 2, 5 og 7. Uafgjorte kampe bliver afgjort i form af sudden death i perioder a 20 minutter indtil først scorede mål.

Hold 

De 16 hold blev seedet i henhold til deres placering i grundspillet.

Skema

Ottendedelsfinaler

Kvartfinaler

Semifinaler

Finale

Hædersbevisninger

MVP 

Ligaens ældste spiller, den 42-årige Khimik-spiller Oleg Gubin, blev kåret til slutspillets MVP.

Øvrige priser

Kilder / eksterne henvisninger 
 VHL

Noter 

Sæsoner i VHL
Ishockey i 2022
Ishockey i 2023
Steinhoff International

Steinhoff International er en multinational detailhandelsvirksomhed. Selskabet er duallistet i Tyskland og Sydafrika. Steinhoff sælger primært møbler og husholdningsgoder i Europa, Afrika, Asien, USA, Australien og New Zealand. Steinhoff blev etableret i 1964 af Bruno Steinhoff i Westerstede. De driver en række butikskæder her i blandt Conforama, Pepco og Poundland.

Referencer 

Detailvirksomheder fra Tyskland
Virksomheder fra Sydafrika
Radekhiv

Radekhiv (; ) er en by i det vestlige Ukraine med  indbyggere.

Byen ligger i Tjervonohrad rajon (distrikt) i Lviv oblast (region) i Ukraine. Den er sæde for administrationen af Radekhiv urban hromada, en af hromadaerne i Ukraine. Indtil den 18. juli 2020 var Radekhiv det administrative centrum for Radekhiv rajon. Rajonen blev nedlagt i juli 2020 som led i den administrative reform i Ukraine, der reducerede antallet af rajoner i Lviv oblast til syv. Området i Radekhiv rajon blev slået sammen med Tjervonohrad rajon.

Kendte fra byen 
Ed Stelmach, premierminister i den canadiske provins Alberta fra 2006 til 2011, nedstammer fra indvandrere, der ankom til Canada fra Radekhiv. Byen er fødested for den polske advokat og regeringsminister Kazimierz Wladyslaw Kumaniecki, den polske diplomat Marian Szumlakowski og den polske kunsthistoriker Juliusz Ross.

Galleri

Kilder

Eksterne henvisninger 

 

Byer i Lviv oblast
Miss Sylvia af det hemmelige politi

Miss Sylvia af det hemmelige politi er en amerikansk stumfilm fra 1917 af George Fitzmaurice.

Medvirkende 
 Irene Castle som Sylvia Carroll
 J.H. Gilmour som Van Brunn
 Elliott Dexter som Curtis Prescott
 Suzanne Willa som Fay Walling
 J. W. Percival som John W. Homing

Referencer

Eksterne henvisninger 

 

Stumfilm fra USA
Amerikanske film fra 1917
To Byer

To Byer er en amerikansk stumfilm fra 1917 af Frank Lloyd.

Medvirkende 
 William Farnum som Charles Darnay / Sydney Carton
 Jewel Carmen som Lucie Manette
 Charles Clary som Marquis St.Evenmonde
 Herschel Mayall som Jacques Defarge
 Rosita Marstini som Therese Defarge

Referencer

Eksterne henvisninger 

 

Stumfilm fra USA
Amerikanske film fra 1917
Dramafilm fra USA
Richard Winther

Richard Winther (23. juli 1926, Maribo – 30. august 2007, Vindeby) var en dansk kunstner. Hans kunstværker fokuserede overvejende på malerier, grafik, fotografi og skulpturer. Hans arbejder var inspireret af Asger Jorn og Richard Mortensen. Fra 1980 til 1986 var han professor i malerkunst ved Kunstakademiet i København.

Richard Winther blev uddannet Kunstakademiet 1945-57 hos Vilhelm Lundstrøm, Aksel Jørgensen og Holger J. Jensen, og studerede senere tibetansk sprog på Københavns Universitet fra 1960 til 1964.

Han var internationalt kendt for sin kunst, men syntes efterhånden, at kunsten var blevet for kommerciel. 1993 købte han det tidligere alderdomshjem i Vindeby, og boede her frem til sin død i 2007. Han dekorerede i 1995 husets vægge med væg- og loftmalerier. De fleste motiver er taget ud af den antikke mytologi og beskriver både kærlighed og det onde. Efterhånden blev han glemt. Det gav ham plads til et eksperimentere og lege og studere myter og mytologi. Huset ejes af foreningen Richard Winthers Hus, som arbejder på at bevare bygningen og de mange vægmalerier. Husets udstillingsområde er i alt på 250 kvadratmeter.

Separatudstillinger 
 2001: Stege Bibliotek
 2005: Gammel Holtegaard
 2008–2009: University of Massachusetts Art Gallery
 2010: Museum Jorn
 2011: Clausens Kunsthandel, DAMP og ApArt, Fotografisk Center in Copenhagen, og Møstings Hus
 2012: Richard Winthers hus og Galleri Tom Christoffersen
 2012–2013: Fuglsang Kunstmuseum
 2013: Galleri Klejn, Rdo Huset, Tal R Galleri, Galleri Tom Christoffersen og Stensalen

Æresbevisninger 
 1971 Eckersberg Medaillen
 1974 Statens kunstfonds livsvarige ydelse
 1992 Prins Eugens Medalje
 1997 Thorvaldsen Medaillen

Eksterne henvisninger 
 biografiskleksikon.lex.dk
 Richards Winters Hus

Referencer 

Danskere i 1900-tallet
Malere fra Danmark
Wire skraldetalje

En wire skraldetalje er et manuelt spil med en skralde anvendt til at trække objekter. Tromlen har oprullet ståltov. (Et lignende værktøj anvender en nylonstrop til at rette træer med. Nylonstroppen spreder belastningen af træets stamme så den ikke ødelægges.)

Det originale værktøj af denne type blev udviklet af Abraham Maasdam fra Deep Creek, Colorado, omkring 1919 - og senere kommercialiseret af hans søn, Felber Maasdam, omkring 1946. Wire skraldetaljen er blevet kopieret af mange fabrikanter i de senere tiår.

En lignende kraftig enhed med en kombination af kæde og kabel blev tilgængelig i 1935 som blev anvendt af jernbaner, men manglede succesen fra enhederne kun med kabel.

Referencer

Eksterne henvisninger
 Youtube: Come Along Tool Basic

Værktøj
Rava-Ruska

Rava-Ruska (, ; ; , ) er en by i det vestlige Ukraine med  indbyggere. Det er en grænseby mellem Ukraine og Polen. Grænsekontrolstedet ligger 8 km vest for byen, langs den internationale motorvej Warszawa - Lviv. 

Rava-Ruska ligger i Lviv rajon (distrikt) i Lviv oblast (region) og er sæde for administrationen af Rava-Ruska byhromada, en af Ukraines hromadaer.

Historie 
Rawa-Ruska blev grundlagt i 1455 af den polske fyrste Władysław I af Płock, hertug af Bełz og Masovien, som opkaldte bygden efter sit regionale hovedsæde, Rawa Mazowiecka, der lå længere mod vest. På grund af sin bekvemme beliggenhed langs handelsvejen fra Lublin til Lviv udviklede byen sig hurtigt.

Galleri

Kilder

Eksterne henvisninger 

 

Byer i Lviv oblast
Rudky

Rudky (, ) er en by i Sambir rajon, Lviv oblast i Ukraine. Den er hjemsted for administrationen af Rudky urban hromada, en af hromadaerne i Ukraine. Byen har  indbyggere. I 2001 var befolkningstallet 4.942.

Geografi 
Rudky ligger langs motorvejen Ukraine (H13), Lviv – Sambir – Uzjhorod i en afstand 48 km fra det regionale centrum Lviv, 26 km fra distriktets centrum Sambir, og 200 km fra Uzjhorod. Den ligger ved det vigtigste europæiske vandskel, over floden Vyshnya (højre biflod til floden San).

Galleri

Kilder

Eksterne henvisninger 

 

Byer i Lviv oblast
Skole (by i Ukraine)

Skole () er en by i Stryj rajon, Lviv oblast (region) i Ukraine. Den er hjemsted for administrationen af Skole urban hromada, en af hromadaerne i Ukraine. 
I 2021 havde byen 6.104 indbyggere.

Historie
Den første officielle dato for Skole blev registreret i 1397.  En meget vigtig rute fra Kyiv til Ungarn gik gennem byen, der  ofte var omstridt af andre nationer. Da Skole-området var under polsk herredømme, fordelte den polske konge landet blandt den polske adel.  Da tyske kolonister, især håndværkere, der bosatte sig i Skole-området, fremmede udviklingen af dets økonomi. En stor indflydelse på regionens økonomi og kulturelle udvikling havde baron Groedl og hans familie.  I Skole blev der brugt mønter af baron Groedl. De blev præget i Vien, en møntanstalt, som fortsat var i brug indtil 1930.

Skole fik sine Magdeburgrettigheder i 1397 ved et dekret fra kong Wladyslaw Jagiello.

Galleri

Kilder

Eksterne henvisninger 

 

Byer i Lviv oblast
Twilight (flertydig)

Twilight har flere betydninger:

 Twilight-sagaen
 Twilight
 New Moon
 Eclipse (bog)
 Breaking Dawn
 Twilight (film)
 The Twilight Saga: New Moon
 The Twilight Saga: Eclipse
 The Twilight Saga: Breaking Dawn - Part 1
 The Twilight Saga: Breaking Dawn - Part 2
Preben Lytken Madsen

Preben Lytken Madsen (født 11. maj 1926 i Århus, død 13. marts 1945 i København) var en dansk maskinlærling på maskinfabrikken Derby. Han var modstandsmand under 2. verdenskrig med dæknavnet Bent Mikkelsen og opererede i Region I, Nordjylland og Region II, Midtjylland.

Madsen blev arresteret i Langå, ført til Århus og senere til Vestre Fængsel i København, hvor han 13. marts blev henrettet efter tysk krigsretsdom.

Der er mindeplader på Århus Teknikum, i Dronningens Tværgade 3 i København og i Mindelunden i Ryvangen. Han er begravet på 
Aarhus Vestre Kirkegård litra J, 540/541.

Referencer

Eksterne henvisninger 
 

Modstandsfolk fra Danmark
Personer fra Aarhus
Henrettede i Danmark af den tyske besættelsesmagt under 2. verdenskrig
Henrettede personer fra Danmark
Frankrigs Grand Prix 2022

Frankrigs Grand Prix 2022 (officielt navn: Formula 1 Lenovo Grand Prix de France 2022) var et Formel 1-løb, som blev kørt den 24. juli 2022 på Circuit Paul Ricard i Le Castellet, Frankrig. Det var det tolvte løb i Formel 1-sæsonen 2022.

Kvalifikation 

Noter:

 - Carlos Sainz Jr. og Kevin Magnussen måtte starte bagerst efter at have erstattet dele af deres motorer.

 - Pierre Gasly og Lance Stroll satte identiske tider i første del. Gasly blev placeret foran Stroll, eftersom han satte tiden først.

Resultat 

Noter:

 - Inkluderer point for hurtigste omgang.

 - Zhou Guanyu udgik af ræset, men blev klassificeret som færdiggjort, i det at han havde kørt mere end 90% af løbsdistancen. Han blev også givet en 5-sekunders straf for at være skyld i et sammenstød med Mick Schumacher. Hans slutposition forblev uændret af straffen.

Stilling i mesterskaberne efter løbet 

Kørermesterskabet

Konstruktørmesterskabet

Kilder

Eksterne henvisninger 

Formel 1 2022
Frankrigs Grand Prix
Pigebørn

Pigebørn eller Little Women kan henvise til flere artikler:

 Pigebørn (roman) – roman af Louisa M. Alcott fra 1868-1869 (originaltitel: Little Women)
 Pigebørn (film) – amerikansk film fra 1933 (originaltitel: Little Women)
 Pigebørn (film fra 1949)
 Pigebørn (film fra 1994)
 Little Women (film fra 1917) – britisk stumfilm fra 1917
 Little Women (film fra 1918) – amerikansk stumfilm fra 1918
 Little Women (film) – amerikansk film fra 2019
Nanna (flertydig)

Nanna eller Nana har flere betydninger:

 Nanna — et et nordisk pigenavn
 Nanna (nordisk mytologi)
 Nanna (sumerisk mytologi)
 Nana (tv-serie)
 Nana (sang)
 Nana (film)
Formel E 2021-22

Formel E 2021-22 var 2021-22 sæsonen af verdensmesterskabet i Formel E. Det var 8. gang, at mesterskaberne blev afholdt. Der var elve deltagende hold og fireogtyve kørere. Sæsonen begyndte den 28. januar 2022 på Riyadh Street Circuit i Riyadh og sluttede den 14. august 2022 på Seoul Street Circuit i Seoul.

Kørermesterskabet gik til belgiske Stoffel Vandoorne, som vandt sit første Formel E mesterskab i sin karriere. Holdmesterskabet gik til tyske Mercedes-EQ Formula E Team, som vandt deres andet Formel E mesterskab i streg.

Sæsonkalender

Hold og kører 
Alle hold brugte en specifikation af Spark SRT05e chassisen.

Resultater

ePrix

Kørermesterskabet

Holdmesterskabet

Kilder

Eksterne henvisninger 

 
2021–22
Vladimir Barbin

Vladimir Vladimirovitj Barbin (russisk: Владимир Владимирович Барбин, født 3. september 1957 i Moskva) er en russisk diplomat som siden februar 2019 har været Ruslands ambassadør i Danmark.

Barbin er uddannet på Moskvas Statslige Institut for Internationale Relationer (MGIMO) i 1979.

Han har siden 1979 været først sovjetisk og siden russisk diplomat. Han var udstationeret på Sovjetunionens henholdsvis Ruslands ambassade i Finland 1979-1981, 1988-1993 og 1996-1999, og på Ruslands ambassade i Sverige 2002-2006. Barbin har været ambassadør siden 2009. Han var Ruslands ambassadør i Ghana 2009-2014, Ruslands arktiske ambassadør i Arktisk Råd 2014-2018 og fra 2019 Ruslands ambassadør i Danmark.

Den 10. februar 2022, to uger før Ruslands invasion af Ukraine 2022, forsikrede han, at Rusland ikke ville angribe Ukraine og sagde, at den russiske opbygning af styrker omkring Ukraine blev gjort for at forhindre spændinger i området og forhindre ustabilitet "på det russiske territorium".

Et år efter starten på Ruslands invasion af Ukraine 2022 hævdede han, at "Vi har været meget tilbageholdende med vores militære styrke over for Ukraine".

Barbin er gift. Han kan tale engelsk, finsk og svensk.

Referencer 

Ambassadører fra Rusland
Diplomater fra Sovjetunionen
Diplomater fra Rusland
Tangled Lives (film fra 1917)

Tangled Lives er en amerikansk stumfilm fra 1917 af J. Gordon Edwards.

Medvirkende 
 Genevieve Hamper som Laura Fairlie / Ann Catherick
 Stuart Holmes som Roiy Schuyler
 Robert B. Mantell som Dassori
 Walter Miller som Walter Hartwright
 Henry Leone som Pesca

Referencer

Eksterne henvisninger 

 

Stumfilm fra USA
Amerikanske film fra 1917
Dramafilm fra USA
The Tar Heel Warrior

The Tar Heel Warrior er en amerikansk stumfilm fra 1917 af E. Mason Hopper.

Medvirkende 
 Walt Whitman som Oberst Dabney Mills
 Ann Forrest som Betty Malroy
 William Shaw som Paul Darrell
 James McLaughlin som James Adams
 Dorcas Matthews som Anna Belle Adams

Referencer

Eksterne henvisninger 

 

Stumfilm fra USA
Amerikanske film fra 1917
Dramafilm fra USA
Ayrton-Perry vikling

En Ayrton-Perry vikling (navngivet efter William Edward Ayrton og John Perry) er en type af bifilar viklingsmønster anvendt til vikling af metaltråd på spoleforme til at lave elektroniske komponenter.  Ayrton-Perry viklings fordel er at den resulterende spole har lave værdier af parasitisk induktans og parasitisk kapacitans.  Ayrton-Perry vikling med resistanstråd anvendes til at lave trådviklede radiofrekvens resistorer, som anvendes ved radiofrekvenser, hvor induktans og kapacitans er uønsket.

Ayrton-Perry viklingen laves af to separate tråde viklet i modsatte retninger langs en elektrisk isolerende spoleform og forbundet i parallel i hver ende.  da der er det samme antal trådviklinger i hver retning, vil de magnetiske felter for de to spoleviklinger ophæv hinanden, så spolen har lille induktans;  og da de nærliggende to trådes vindinger har omtrent den samme spænding, er der kun en lille parasitisk kapacitans mellem the vindingerne.    

En ulempe er at fordi de to spolelængder er koblet i parallel, er en fire gange så lang en tråd (to gange længden af hver spole) nødvendig for en given resistans, sammenlignet med en enkelt spole.

Se også 
 Bifilar vikling
 Spole krydsvikling

Referencer 

Elektromagnetiske spoler
N-filar vikling

En elektrisk spole med n-filar vikling har n tætte, parallelle vindinger. Indenfor ingeniørvidenskab, dækker ordet bifilar metaltråd, der er lavet af to filamenter eller kordeler. Det er almindeligt til beskrivelse af specielle typer af lakisoleret metaltråd til transformatorer. Metaltråd kan købes i bifilar form, sædvanligvis som forskellige farvede lakisoleret metaltråd limet/bundet sammen. For to kordeler, anvendes termen bifilar vikling. For tre kordeler, anvendes termen trifilar vikling.

Beskrivelse og anvendelser 

En bifilar spole med parallel-viklet, serieforbundet er hvordan Nikola Tesla patenterede den (512340). Måden kapacitansen mellem de parallelle viklinger bliver opladet af den øgede spændingsforskel (1/2 af forsyningsspændingen) mellem de serieforbundne viklinger. Dette gør det muligt for spolen at få forøget den elektriske energi i dens elektriske felt - og minsker spolens resonansfrekvens drastisk.

Bifilare spoler påtrykker en induktans i common mode, men påtrykker ikke induktans i differential mode. Spoler i sådanne kombinationer bliver anvendt til at eliminere ingående eller udgående common mode-signaler fra elektroniske signalleringskredsløb. Dette arrangement anvendes ved TP-kabler ved sending og modtagelses spoler til ethernet - og den påfaldende form ferritmanchet udenpå en USB, en bærbar PCs strømforsyning eller HDMI-kabler.

Historie 
Den tyske fysiker Wilhelm Eduard Weber gjorde brug den bifilare spole i hans 1848 elektrodynamometer.
Store eksempler blev anvendt i opfinder Daniel McFarland Cooks 1871 "Electro-Magnetic Battery"
og Nikola Teslas højfrekvens effekt eksperimenter mod slutningen af 1800-tallet.
Nikola Tesla patenterede den bifilare spole den 9. januar 1894, og refererede til den som en “Coil for Electro Magnets”.

Se også 
 Ayrton-Perry vikling
 Spole krydsvikling

Referencer

Eksterne henvisninger 
 Tesla's patent
 Bifilar relay coils
 Resistance coils for alternating current work By Harvey Lincoln Curtis, Frederick Warren Grover, United States. Bureau of standards. Reprint no. 177.

Elektromagnetiske spoler
Transformatorer
Sokal

Sokal ()  er en by beliggende ved floden  Vestlige Bug i Tjervonohrad rajon, Lviv oblast i det vestlige Ukraine. Den er hjemsted for administrationen af Sokal urban hromada, en af hromadaerne i Ukraine. I 2021 havde byen  20.659 indbyggere.

Historie 
Den første skriftlige omtale af Sokal stammer fra 1377. I 1424 fik den Magdeburgrettigheder af Siemowit 4. hertug af Masovien, og i 1462 blev byen en del af Belz Vojvodskab. Den 2. august 1519, efter nederlaget til en polsk-litauisk hær  af Krimtatarer, blev byen raseret af angriberne. Mikolaj Sep-Szarzynski dedikerede senere et af sine digte til dette slag.

Byen forblev en del af Polen indtil første deling af Polen, hvor den blev annekteret af Habsburgske kejserrige, som en del af Galicien. Den var hovedstad i Sokal-distriktet, et af de 78 Bezirkshauptmannschaften i provinsen (kronlandet) Østrigsk Galicien i 1900. Efter Første Verdenskrig var besiddelsen af denne provins omstridt mellem Polen og Sovjetrusland, indtil Freden i Riga i 1921, som tildelte Østgalicien til Polen. I Den anden polske republik var Sokal hovedsæde for et amt i Lwow Vojvodskab.

Sokal var på polsk territorium indtil den  tyske invasion af Polen i september 1939.

Galleri

Kilder

Eksterne henvisninger 

 

Byer i Lviv oblast
Hali Flickinger

Hali Flickinger (født 7. juli 1994) er en amerikansk svømmer.

Hun repræsenterede USA ved sommer-OL 2016 i Rio de Janeiro, hvor hun blev nummer 7 i 200 meter butterfly.

Ved sommer-OL 2020 i Tokyo tog Flickinger bronze i 400 meter medley efter at have svømmet i tiden 4.34,90. Hun tog også bronze i 200 meter butterfly efter at have svømmet i tiden 2.05,65.

Referencer

Eksterne henvisninger 
 

Svømmere fra USA
Olympiske svømmere fra USA
Deltagere for USA ved sommer-OL 2016
Deltagere for USA ved sommer-OL 2020
Svømmere ved sommer-OL 2016
Svømmere ved sommer-OL 2020
Medaljevindere ved sommer-OL 2020
Olympiske bronzemedaljevindere fra USA